A Bizottság 709/2000/EK rendelete

(2000. április 4.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2626/1999/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb 955/1999/EK tanácsi és európai parlamenti rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezéseivel összhangban a jogosult még 60 napig hivatkozhasson.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK tanácsi rendelet 12. cikke (6) bekezdésének rendelkezései értelmében a jogosult még 60 napig hivatkozhat.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. április 4-én.

a Bizottság részéről

Frederik Bolkestein

a Bizottság tagja

[1] HL L 321., 1999.12.14., 3. o.

[2] HL L 256., 1987.9.7., 1. o.

[3] HL L 119., 1999.5.7., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Egyszínű, kötött ruhanemű (95 % pamut, 5 % elasztán), amelynek egy legalább 10 cm x 10 cm nagyságú felületén az öltéssűrűség minden irányban több mint tíz öltés/cm. Egyenes szabású, a test felső részét borítja, és derék alatt ér véget (59 cm), egyetlen rövid ujjal.A ruhanemű nyakkivágása asszimetrikus, nagyon mély, nem nyitható.A ruhanemű eleje a nyakkivágásnál és az ujján rávarrt hímzéssel díszített.A ruhanemű nyakkivágásán és a ujj végződésén rávarrott szövött szegélyezőpánt található, a ruhanemű alja beszegett.(Blúz)(Lásd az 593. számú fényképet.) | 61061000 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz tartozó 4. megjegyzés, valamint a 6106 és a 61061000 KN-kód megfogalmazása határozza meg. Lásd még a Kombinált Nómenklatúra a blúzokra vonatkozó6106 számhoz tartozó magyarázó megjegyzéseit. A szabására és a nagyon mély nyakkivágására tekintettel, ez a ruhanemű blúznak minősítendő. |

2.Vastag kötött anyagból készült, egyszínű, hosszában bordás, rövid ujjú ruhanemű (100 % pamut), egyenes szabású, a test felső részét borítja és derék alatt ér véget (62 cm).A ruhanemű nyakkivágása V-alakú, nem nyitható, eleje hímzéssel díszített.Az ujjak végződése, a nyakkivágás és a ruhanemű alja beszegett.(A ruhanemű pulóver jellegű.)(Lásd az 595. számú fényképet.) | 61102099 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6110, a 611020 és a 61102099 KN-kód megfogalmazása határozza meg. Lásd még a Kombinált Nómenklatúra a 6110 számához tartozó magyarázó megjegyzéseit. Tekintettel a ruhanemű általános megjelenésére és az készítésénél felhasznált anyag jellegére, ez a ruhanemű pulóverhez hasonló ruhaneműnek minősítendő. |

3.Színes ruhanemű, mesterséges szálból készült kötött bársony anyagból (80 % viszkóz, 20 % poliészter), amelynek egy legalább 10 cm x 10 cm nagyságú felületén az öltéssűrűség minden irányban több mint tíz öltés/cm.A ruhanemű szabása testhezálló, a test felső részét borítja, és derék alatt ér véget.A ruhanemű hosszú ujjú, testhez simuló, nyakkivágása kerek, nem nyitható, a ruhanemű elől dekoratív motívummal díszített.A nyak és ujjvégződések kötött anyagból készült szegélyezőpánttal díszítettek, a ruhanemű alja beszegett.(A ruhanemű pulóver jellegű.)(Lásd az 585. számú fényképet.) | 61103099 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz tarozó 1. és 9. megjegyzés második bekezdése, valamint a 6110, a 611030 és a 61103099 KN-kód megfogalmazása határozza meg. Lásd még a Harmonizált Rendszer 6109 számához tartozó magyarázó megjegyzéseit, valamint a Kombinált Nómenklatúra 6110 számához tartózó magyarázó megjegyzéseit Tekintettel arra, hogy ez a ruhanemű gombolás nélküli, a ruhanemű a 6106 szám alatti blúznak nem minősíthető. |

4.Testhez simuló, kötött ruhanemű (vastagsága: 1,5 mm, 70 % akril, 30 % poliészter), amely a test felső részét borítja, és derék alatt ér véget (51 cm). Ujjatlan és hosszában bordázott.Nyakkivágása kerek, nyílás nélküli, a nyakkör és a karkivágás szegélyezett.(A ruhanemű pulóver jellegű.)(Lásd az 589. számú fényképet.) | 61103099 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz tartozó 1. és 9. megjegyzés második bekezdése, valamint a 6110, a 611030 és a 61103099 KN-kód megfogalmazása határozza meg. Lásd még a Kombinált Nómenklatúra 6110 számához tartozó magyarázó megjegyzését Tekintettel a ruhanemű tömegére és az anyag vastagságára, ez a ruhanemű sem a6109 szám alatti trikónak, sem mellénynek nem minősíthető. |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

[1] A fényképek kizárólag szemléltető jellegűek.

--------------------------------------------------